
Parlamentul  României

Camera  Deputaţilor
Comisia pentru Sănătate şi Familie          Nr. 4c-8/ 157 / 25  iunie  2014 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru modificarea şi completarea TITLULUI XV-"Răspunderea civilă a personalului medical şi a furnizorului de produse şi servicii medicale, sanitare şi farmaceutice" al Legii nr.95/2006 privind reforma în domeniul sănătăţii ,  trimisă Comisiei pentru sănătate şi familie spre dezbatere,  în fond, cu adresa nr. Plx 146/2014  din 31 martie 2014.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,
Rodica Nassar
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie            Nr. 4c-8/157 / 25  iunie 2014
R A P O R T  

asupra  propunerii legislative pentru modificarea şi completarea TITLULUI XV-"Răspunderea civilă a personalului medical şi a furnizorului de produse şi servicii medicale, sanitare şi farmaceutice" al Legii nr.95/2006 privind reforma în domeniul sănătăţii
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond,  cu  propunerea legislativă pentru modificarea şi completarea TITLULUI XV-"Răspunderea civilă a personalului medical şi a furnizorului de produse şi servicii medicale, sanitare şi farmaceutice" al Legii nr.95/2006 privind reforma în domeniul sănătăţii,  trimisă cu adresa nr. nr. Plx 146/2014  din 31 martie 2014.
Senatul, în calitate de primă Cameră sesizată, a respins inţiativa legislativă , în şedinţa din 24 martie 2014.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil al Consiliului Legislativ (nr.1054 din 30.09.2013)
· avizul negativ al Comisiei juridice, de disciplină şi imunităţi ( nr.Plx 146 din 23.04.2014) 
· avizul negativ al Comisiei pentru buget, finanţe şi bănci       ( nr.4c-2/189 din 16.04.2014 )

· avizul negativ al Comisiei pentru drepturile omului, culte şi problemele minorităţilor naţionale ( 4c-5/237 din 9.04.2014)

· avizul negativ al Comisiei pentru egalitatea de şanse pentru femei şi bărbaţi ( nr.37/253 din 9.04.2014)
· punctul de vedere negativ al Guvernului ( nr.2175 din 18.11.2013)
Propunerea legislativă are ca obiect de reglementare modificarea şi completarea Legii nr.95/2006 privind reforma în domeniul sănătăţii, cu modificările şi completările ulterioare, vizând răspunderea civilă în domeniul medical, precum şi înfiinţarea Fondului Naţional de Despăgubire pentru Daune Medicale Accidentale, administrat de Ministerul Sănătăţii, alimentat din sumele virate de societăţile de asigurări care furnizează asigurări de malpraxis medical.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 24 iunie 2014. La lucrările comisiei au fost prezenţi  18 deputaţi din totalul de 19 membri.
 În urma dezbaterilor, Comisia pentru sănătate şi familie a  hotărât, cu unanimitate de voturi, respingerea propunerii legislative pentru modificarea şi completarea Legii nr.95/2006 privind reforma în domeniul sănătăţii, din următoarele considerente:
- soluţia excluderii aplicării prevederilor Ordonanţei Guvernului nr.21/1992 vine în contradicţie cu prevederile art.394, art.490, art.813 alin.(1) lit.a) şi art.8302 din Legea nr.95/2006 privind reforma în domeniul sănătăţii, cu modificările şi completările ulterioare;
- obligarea unităţii medicale, a personalului medical implicat în pretinsul act de malpraxis şi a pacientului să încheie un acord privind stingerea litigiului pe cale amiabilă aduce atingere principiului libertăţii contractuale prevăzute la art.1169 Cod civil.

În raport cu obiectul şi conţinutul său, propunerea legislativă face parte din categoria legilor ordinare . 
              PREŞEDINTE,                                          SECRETAR,

              Rodica Nassar                                            Florin Buicu
Gheorghe Marinescu – şef birou
Întocmit, 
Cristina Bologan – consilier  parlamentar

